Aluevaaliehdokkaat saivat äänestysnumerot – katso Pohjois-Karjalan koko lista

Pohjois-Karjalan aluevaalien ehdokaslistat ja ehdokkaiden äänestysnumerot on vahvistettu 13.3.2025. Pohjois-Karjalan hyvinvointialueen – Siun soten aluevaltuustoon pyrkii kaikkiaan 469 ehdokasta 12 eri puolueesta.

Ehdokaslista äänestysnumeroineen on julkaistu Siun soten aluevaalisivustolla osoitteessa: www.siunsote.fi/aluevaalit.

Aluevaltuustoon valitaan 59 aluevaltuutettua

Vuoden 2025 alue- ja kuntavaaleissa Pohjois-Karjalan hyvinvointialueelle valitaan 59 aluevaltuutettua. Vaalipiirinä on koko hyvinvointialue, johon kuuluvat kaikki 13 Pohjois-Karjalan kuntaa tai kaupunkia.

Aluevaltuusto vastaa sosiaali- ja terveyspalveluiden, ympäristöterveydenhuollon sekä pelastustoimen järjestämisestä Pohjois-Karjalassa.

Aluevaalit järjestetään samanaikaisesti kuntavaalien kanssa, ja äänestäminen tapahtuu samoissa äänestyspaikoissa kun kuntavaaleissakin. Varsinainen vaalipäivä on sunnuntai 13.4.2025. Ennakkoon voi äänestää Suomessa 2.–8.4.2025 ja ulkomailla 2.–5.4.2025.

Pohjois-Karjalan uuden aluevaltuuston järjestäytymiskokous pidetään 4.6.2025.

Hyvinvointialue mukana aluevaalihaasteessa

Keski-Suomen hyvinvointialue on haastanut muut Itäisen yhteistyöalueen (YTA-alue) hyvinvointialueet mukaan aluevaalihaasteeseen. Haasteella halutaan tähdentää aluevaalien merkitystä ja lisätä tietoisuutta hyvinvointialueiden työstä. Haasteen voittaa hyvinvointialue, jolla on korkein äänestysprosentti. Hävinneet hyvinvointialueet tarjoavat torikahvit sen hyvinvointialueen kunnassa, jossa äänestettiin vilkkaimmin.

Pohjois-Karjalan hyvinvointialue on ottanut haasteen vastaan:

Sosiaali- ja terveyspalvelut sekä pelastustoimi ovat tärkeitä kaikille pohjoiskarjalaisille. Aluevaaleissa äänestämällä jokainen voi vaikuttaa siihen, miten nämä lakisääteiset palvelut Pohjois-Karjalan maakunnassa järjestetään tilanteessa, jossa asukkaidemme palvelutarpeisiin nähden voimavarat ovat rajalliset, kannustaa hyvinvointialuejohtaja Kirsi Leivonen.

Haasteeseen voi osallistua ennen kaikkea äänestämällä itse, sekä kannustamalla äänestämään. Sosiaalisessa mediassa aluevaalihaasteeseen voi osallistua tekemällä julkaisun #aluevaalihaaste ja #torikahvihaaste sekä jakamalla Pohjois-Savon, Keski-Suomen, Pohjois-Karjalan ja Etelä-Savon hyvinvointialueiden aluevaalihaastejulkaisuja.

Ehdokaslistat vahvistettiin aluevaalilautakunnan kokouksessa 13.3.2025. Pöytäkirja on julkaistu Siun soten Dynasty-tietopalvelussa osoitteessa: Esityslistat ja pöytäkirjat (dynastyjulkaisu.pohjoiskarjala.net)

Alue- ja kuntavaalit järjestetään yhtä aikaa. Kuntavaaliehdokkaita äänestetään valkoisella äänestyslipulla ja aluevaaliehdokkaita violetilla.

Alue- ja kuntavaalit järjestetään yhtä aikaa. Vaalipäivä on sunnuntai 13.4.2025.

Lisää tiedotteita

Tiedote

4.12.2025

Huoltotyöt vaikuttavat Siun soten Päivystysapuun 116 117 soitettaviin puheluihin lauantaina 6.12. – Varaudu mahdollisiin viiveisiin

Tiedote

4.12.2025

”Vähän hidastaa mutkissa” – Hei ikäihminen, mitä siulle kuuluu ‑tapahtumissa pohdittiin keinoja estää kaatumisia

Tiedote

3.12.2025

Influenssaepidemia on käynnistynyt Pohjois-Karjalassa

Tiedote

3.12.2025

Siun sote palkittiin kotiutustiimin ja urapolkumallin kehittämisestä

Katso kaikki tiedotteet